Castor asin Pollux

Sinda Castor asin Pollux (o Polydeuces) iyo an kambal na salimbabaw sa Griyego asin mitolohiyang Romano, midbid sinda bilang Dioscuri o Dioskouroi.

An saindang ina iyo si Leda, alagad igwa sinda nin magkalaen na ama; si Castor iyo an mortal na aki ni Tyndareus, an hade kan Sparta, mantang si Pollux iyo an diosnon na aki ni Zeus, na linugos si Leda sa pagsaginsagin bilang sarong swan. An pades iyo an sarong halimbawa kan heteropaternal superfecundation. An minsan ngani an osipon kan saindang pagkamundag nagkakalaen, sinda nin minsan pigsasabi na namundag gikan sa sarong sugok, kaibahan an saindang kakambal na tugang na babayi na sinda  Helen kan Troy asin Clytemnestra.

Sa Latin an kambal midbid man bilang Gemini (literal na "kambal") o Castores, siring man an Tyndaridae o Tyndarids. Hinagad ni Pollux ki Zeus na ihiras an saiyang imortalidad sa saiyang kakambal tanganing pirmi sinda magkaibahan, asin sinda ginibong konstelasyon na Gemini. An pades pighihiling bilang mga patron kan sailors, kaya baga sinda minalataw bilang St. Elmo's fire. Asosyado man sinda sa pangangabayo, sa pagpadagos kan saindang ginikanan bilang in Indo-Europeo na kambal na kabayo.

Toltolan